Komission asetus (EY) N:o 2703/94, annettu 7 päivänä marraskuuta 1994, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II ja III muuttamisesta (ETA:n kannalta merkityksellinen)



Virallinen lehti nro L 287 , 08/11/1994 s. 0019 - 0021

Suomenk. erityispainos Alue 3 Nide 62 s. 0190

Ruotsink. erityispainos Alue 3 Nide 62 s. 0190



KOMISSION ASETUS (EY) N:o 2703/94, annettu 7 päivänä marraskuuta 1994, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II ja III muuttamisesta (ETA:n kannalta merkityksellinen) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90(1), sellaisena kuin se on viimeksi muutettuna komission asetuksella (EY) N:o 2701/94(2), ja erityisesti sen 6, 7 ja 8 artiklan, sekä katsoo, että asetuksen (ETY) N:o 2377/90 mukaisesti eläinlääkejäämien enimmäismäärät on vahvistettava asteittain kaikille farmakologisesti vaikuttaville aineille, joita käytetään yhteisössä elintarvikkeita tuottaville eläimille annettavaksi tarkoitetuissa eläinlääkkeissä, jäämien enimmäismäärät voidaan vahvistaa vasta, kun eläinlääkekomitea on tutkinut kaikki asianmukaiset tiedot kyseisen aineen jäämien turvallisuudesta eläinperäisten elintarvikkeiden kuluttajalle ja niiden vaikutuksesta elintarvikkeiden teolliseen jalostukseen, vahvistettaessa enimmäismääriä eläinperäisissä elintarvikkeissa oleville eläinlääkejäämille olisi määritettävä eläinlajit, joissa jäämiä voi esiintyä, sallitut pitoisuudet jokaiselle hoidetusta eläimestä saadulle lihakudokselle (kohdekudos) ja jäämien valvonnan kannalta merkityksellinen jäämän luonne (merkkijäämä), jäämien valvomiseksi yhteisön lainsäädännön mukaisesti jäämien enimmäismäärät on yleensä vahvistettava maksan tai munuaisten kohdekudokselle; kansainvälisessä kaupassa maksa ja munuaiset yleensä poistetaan ruhoista, ja tämän vuoksi enimmäismäärät on vahvistettava myös lihas- ja rasvakudoksille, munivalle siipikarjalle, maitoa tuottaville eläimille ja mehiläisille käytettäväksi tarkoitettujen eläinlääkkeiden osalta enimmäismäärät olisi vahvistettava myös munille, maidolle tai hunajalle, florfenikoli on otettava asetuksen (ETY) N:o 2377/90 liitteeseen I, gonadotropiinia vapauttava hormoni on otettava asetuksen (ETY) N:o 2377/90 liitteeseen II; tätä liitteen II luokitusta on sovellettava ekstrapoloimalla tieteellisiä tietoja kaikkiin elintarvikkeita tuottaviin eläinlajeihin, Moksidektiini on otettava asetuksen (ETY) N:o 2377/90 liitteeseen III analyysimenetelmän spesifisyyden vahvistamiseksi doramektiinin suhteen, jota varten on oltava yleiti saatavissa oleva standardi. keftiofuri on otettava asetuksen (ETY) N:o 2377/90 liitteeseen III nautojen ja sikojen analyysimenetelmän kelpuuttamiseksi kokonaisuudessaan; natriumkeftiofurin jäämien tarkastus taataan nautojen ja sikojen lihasten ja munuaisten mittauksella, olisi säädettävä tämän asetuksen voimaantuloa edeltävästä 60 päivän määräajasta, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on annettu neuvoston direktiivin 81/851/ETY(3), sellaisena kuin se on viimeksi muutettuna direktiivillä 93/40/ETY(4), mukaisesti, ja tässä asetuksessa säädetyt toimenpiteet ovat eläinlääkealan kaupan teknisten esteiden poistamiseksi annettujen direktiivien mukauttamisesta tekniikan kehitykseen käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2377/90 liitteet I, II ja III tämän asetuksen liitteen mukaisesti. 2 artikla Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä marraskuuta 1994. Komission puolesta Martin BANGEMANN Komission jäsen (1) EYVL N:o L 224, 18.8.1990, s. 1 (2) EYVL N:o L 287, 8.11.94, s. 7 (3) EYVL N:o L 317, 6.11.1981, s. 1 (4) EYVL N:o L 214, 24.8.1993, s. 31 LIITE A. Muutetaan liite I seuraavasti: 1 Anti-infektiiviset aineet 1.2 Antibiootit 1.2.5 Florfenikoli ja sen kaltaiset yhdisteet ">TAULUKON PAIKKA> " B. Muutetaan liite II seuraavasti: 2 Orgaaniset yhdisteet ">TAULUKON PAIKKA> " C. Muutetaan liite III seuraavasti: 1 Anti-infektiiviset aineet 1.2 Antibiootit 1.2.4 Kefalosporiinit ">TAULUKON PAIKKA> " 2 Antiparasiittiset aineet 2.3 Endo- ja ektoparasiitteihin vaikuttavat aineet 2.3.1 Avermektiinit ">TAULUKON PAIKKA> "